נתן זלץ

נתן זלץ (1912–2003) היה רופא כירורג ישראלי יליד ארצות הברית. חתן פרס ישראל לרפואה לשנת תשל"ח (1978) על תרומותיו לכירורגיה ולשירותים הכירורגיים בישראל.

קורות חיים 
זלץ נולד בשנת 1912 שבארצות הברית. בילדותו עבר עם משפחתו לפלורידה, ממנה עבר ללמוד רפואה באוניברסיטת אמורי באטלנטה. במהלך מלחמת העולם השנייה שימש רופא צבאי בצבא ארצות הברית ונכח בקרבות בצפון אפריקה ובאיטליה.

בשובו לארצות הברית התמחה בכירורגיה ובשנת 1950 נענה לבקשת ארגון "הדסה" וייסד מחדש את המחלקה הכירורגית בבית החולים הדסה בירושלים, שצומצמה פעילותה לאחר מלחמת העצמאות. בסיום עבודתו שב לניו יורק, אך בשנת 1953 נתבקש להתמנות למנהל המחלקה ועלה לישראל.

נתן זלץ היה פרופסור באוניברסיטה העברית. 
זלץ כונה בפי רבים "אבי הכירורגיה המודרנית בישראל" והנהיג בישראל את השיטה האמריקאית, המכשירה רופאים זוטרים וחדשים לבצע ניתוחים כירורגים. תוכנית ההתמחות שהנהיג אומצה ושולבה במערך הרפואי הארצי. לאחר מלחמת ששת הימים ומלחמת יום הכיפורים יזם את הקמת מערך החירום בבתי החולים. לאחר פרישתו מ"הדסה" הוזמן לייסד ולנהל את המחלקה הכירורגית בבית החולים ביקור חולים, ממנה פרש בשנת 1991.

בשנת תשל"ח זכה בפרס ישראל לרפואה.

בשנת 1984 הוענק לו התואר "יקיר ירושלים".

קישורים חיצוניים
 כתבה על פועלו
 דברי ההספד על פרופ' זלץ מאת תלמידו - פרופ' צבי גימון

הערות שוליים

רופאים צבאיים יהודים
כירורגים ישראלים
סגל מרכז רפואי הדסה
סגל בית החולים ביקור חולים
בוגרי אוניברסיטת אמורי
ישראלים ילידי ארצות הברית
יהודים אנשי הכוחות המזוינים של ארצות הברית במלחמת העולם השנייה
קצינים וחוגרים יהודים בצבא ארצות הברית
רופאים בצבא ארצות הברית
זוכי פרס ישראל לרפואה
זוכי פרס ישראל לשנת 1978
יקירי ירושלים
ירושלים: רופאים
יהודים הקבורים בהר המנוחות
אמריקאים שנולדו ב-1912
ישראלים שנפטרו ב-2003
אמריקאים שנפטרו ב-2003